钦定古今图书集成/明伦汇编/闺媛典/第012卷 > 《妾薄命四首》前人
## 钦定古今图书集成/明伦汇编/闺媛典/第012卷 > 《妾薄命四首》前人

盈盈梁家姝，奕奕晋朝使。斛珠不论赀，得备巾栉侍。
一笑金谷春，列屋俱敛避。岂知锦步温，已复为愁地。
念主惠妾深，缘妾为主累。楼头风雨深，残花抱春坠。
繁华随逝水，日暮珠楼空。哀哀徐州妾，事主不及终。
空房辍膏沐，明珠欲谁容。《春风燕子来》，秋风燕子去。
去来常影双，孤鸾抱憔悴。回首醉娇时，百花不敢媚。
“陌上桑欲稀，室中蚕正饥。妾心知采桑，安知使君谁。
结发为人妇，几年守空帏。妇义不移天，相邀何乃痴。
老姑倚门久，不待盈筐归。为妾谢使君，风化关庭闱。
国难谊当驰，送君远行役。黎明别江郊，更上北山脊。
江云妾眼迷，江风妾衣拆。魂去形独留，兀然化为石。
化石君倘知，勿复念衾席。愿持如石”心，为国作坚壁。